**דף העשרה: הפסוקים בחלוקה לתפקידים**

**קריין**:וַיִּגַּשׁ אַבְרָהָם וַיֹּאמַר:

**אברהם**: הַאַף תִּסְפֶּה צַדִּיק עִם רָשָׁע? אוּלַי יֵשׁ חֲמִשִּׁים צַדִּיקִם בְּתוֹךְ הָעִיר? הַאַף תִּסְפֶּה וְלֹא תִשָּׂא לַמָּקוֹם לְמַעַן חֲמִשִּׁים הַצַּדִּיקִם אֲשֶׁר בְּקִרְבָּה? חָלִלָה לְּךָ מֵעֲשֹׂת כַּדָּבָר הַזֶּה, לְהָמִית צַדִּיק עִם רָשָׁע, וְהָיָה כַצַּדִּיק כָּרָשָׁע. חָלִלָה לָּךְ. הֲשֹׁפֵט כָּל הָאָרֶץ לֹא יַעֲשֶׂה מִשְׁפָּט?

**קריין**: וַיֹּאמֶר ה':

**אלוהים**: אִם אֶמְצָא בִסְדֹם חֲמִשִּׁים צַדִּיקִם בְּתוֹךְ הָעִיר, וְנָשָׂאתִי לְכָל הַמָּקוֹם בַּעֲבוּרָם.

**קריין**: וַיַּעַן אַבְרָהָם וַיֹּאמַר:

**אברהם**: הִנֵּה נָא הוֹאַלְתִּי לְדַבֵּר אֶל ה', וְאָנֹכִי עָפָר וָאֵפֶר. אוּלַי יַחְסְרוּן חֲמִשִּׁים הַצַּדִּיקִם חֲמִשָּׁה, הֲתַשְׁחִית בַּחֲמִשָּׁה אֶת כָּל הָעִיר?

**קריין**: וַיֹּאמֶר:

**אלוהים**: לֹא אַשְׁחִית אִם אֶמְצָא שָׁם אַרְבָּעִים וַחֲמִשָּׁה.

**קריין**: וַיֹּסֶף עוֹד לְדַבֵּר אֵלָיו וַיֹּאמַר:

**אברהם**: אוּלַי יִמָּצְאוּן שָׁם אַרְבָּעִים?

**קריין**:וַיֹּאמֶר:

**אלוהים**: לֹא אֶעֱשֶׂה בַּעֲבוּר הָאַרְבָּעִים.

**קריין**: וַיֹּאמֶר:

**אברהם**: אַל נָא יִחַר לַה' וַאֲדַבֵּרָה, אוּלַי יִמָּצְאוּן שָׁם שְׁלֹשִׁים?

**קריין**: וַיֹּאמֶר:

**אלוהים**: לֹא אֶעֱשֶׂה אִם אֶמְצָא שָׁם שְׁלֹשִׁים.

**קריין**:ויֹּאמֶר:

**אברהם**: הִנֵּה נָא הוֹאַלְתִּי לְדַבֵּר אֶל ה', אוּלַי יִמָּצְאוּן שָׁם עֶשְׂרִים?

**קריין**: וַיֹּאמֶר:

**אלוהים**: לֹא אַשְׁחִית בַּעֲבוּר הָעֶשְׂרִים.

**קריין**: וַיֹּאמֶר:

**אברהם**: אַל נָא יִחַר לַה' וַאֲדַבְּרָה אַךְ הַפַּעַם, אוּלַי יִמָּצְאוּן שָׁם עֲשָׂרָה?

**קריין**: וַיֹּאמֶר:

**אלוהים**: לֹא אַשְׁחִית בַּעֲבוּר הָעֲשָׂרָה.

**קריין**: וַיֵּלֶךְ ה' כַּאֲשֶׁר כִּלָּה לְדַבֵּר אֶל אַבְרָהָם, וְאַבְרָהָם שָׁב לִמְקֹמוֹ.